28.2.2009 Jurnalul Oficial al Uniunii Europene L 57/1 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 20 noiembrie 2008 privind semnarea şi aplicarea cu titlu provizoriu a Acordului interimar în vederea încheierii unui acord de parteneriat economic între Comunitatea Europeană şi statele sale membre, pe de o parte, şi partea „Africa Centrală”, pe de altă parte (2009/152/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolele 133 şi 181 coroborate cu articolul 300 alineatul (2) primul paragraf prima teză, având în vedere propunerea Comisiei, întrucât: (1) La 12 iunie 2002, Consiliul a autorizat Comisia să deschidă negocieri în vederea încheierii unor acorduri de parteneriat economic cu statele ACP. (2) Aceste negocieri au fost finalizate şi acordul interimar în vederea încheierii unui acord de parteneriat economic între Comunitatea Europeană şi statele sale membre, pe de o parte, şi partea „Africa Centrală”, pe de altă parte, (Camerun), denumit în continuare „APE interimar”, a fost parafat la 17 decembrie 2007. (3) Articolul 98 alineatul (4) din APE interimar prevede aplicarea sa cu titlu provizoriu, până la intrarea sa în vigoare. (4) APE interimar ar trebui semnat în numele Comunității şi aplicat, în ceea ce priveşte elementele care țin de competența Comunității, cu titlu provizoriu, sub rezerva încheierii sale la o dată ulterioară, DECIDE: Articolul 1 În numele Comunității, se aprobă semnarea Acordului interimar în vederea încheierii unui acord de parteneriat economic între Comunitatea Europeană şi statele sale membre, pe de o parte, şi partea „Africa Centrală”, pe de altă parte, sub rezerva adoptării deciziei Consiliului privind încheierea respectivului acord. P P Textul APE interimar se anexează la prezenta decizie. Articolul 2 În scopul articolului 92 alineatul (2) din APE interimar, Comitetul APE este format, pe de o parte, din membri ai Consiliului și din reprezentanți ai Comisiei și, pe de altă parte, de reprezentanți ai guvernelor statelor semnatare din Africa centrală. Comisia propune Consiliului, în vederea adoptării unei decizii, poziția Comunității privind negocierea normelor de procedură ale Comitetului APE. Articolul 3 Preşedintele Consiliului este autorizat să numească persoana împuternicită (persoanele împuternicite) să semneze APE interimar în numele Comunității, sub rezerva încheierii acestuia. Articolul 4 În ceea ce priveşte elementele care țin de competența Comunității, APE interimar se aplică cu titlu provizoriu în conformitate cu articolul 98 alineatul (4) al acestuia, până la finalizarea procedurilor necesare pentru încheierea acestuia. Comisia va publica un aviz prin care se va comunica data aplicării cu titlu provizoriu. Adoptată la Bruxelles, 20 noiembrie 2008. Pentru Consiliu Preşedintele B. LAPORTE